
טקסט הדף





	מאי לאו הוא הדין לנחלקה לא ניטלה שאני דהא חסר לה איכא דאמרי ת''ש דא''ר מתון א''ר יהושע בן לוי נחלקה התיומת נעשה כמי שנטלה ופסול ש''מ אמר רב פפא האי מאן דגזל עפרא מחבריה ועבדיה לבינתא לא קני מאי טעמא דהדר משוי ליה עפרא לבינתא ועבדיה עפרא קני מאי אמרת דלמא הדר ועביד ליה לבינתא האי לבינתא אחריתי הוא ופנים חדשות באו לכאן ואמר רב פפא האי מאן דגזל נסכא מחבריה ועביד זוזי לא קני מאי טעמא הדר עביד להו נסכא זוזי ועבדינהו נסכא קני מאי אמרת הדר עביד להו זוזי פנים חדשות באו לכאן שחימי ועבדינהו חדתי לא קני חדתי ועבדינהו שחימי קני מאי אמרת הדר עביד להו חדתי מידע ידיע שיחמייהו: זה הכלל כל הגזלנין משלמין כשעת הגזלה: (זה הכלל) לאתויי מאי לאתויי הא דאמר ר' אלעא גנב טלה ונעשה איל עגל ונעשה שור נעשה שינוי בידו וקנאו טבח ומכר שלו הוא טובח שלו הוא מוכר ההוא גברא דגזל פדנא דתורי מחבריה אזל כרב בהו כרבא זרע בהו זרעא לסוף אהדרינהו למריה אתא לקמיה דרב נחמן אמר להו זילו שומו שבחא דאשבח אמר ליה רבא תורי אשבח ארעא לא אשבח אמר מי קאמינא נשיימו כוליה פלגא קאמינא א''ל סוף סוף גזילה הוא וקא הדרה בעינא דתנן כל הגזלנין משלמין כשעת הגזלה אמר ליה לא אמינא לך כי יתיבנא בדינא לא תימא לי מידי דאמר הונא חברין עלאי אנא ושבור מלכא אחי בדינא האי אינש גזלנא עתיקא הוא ובעינא דאיקנסיה:


	מתני' גזל בהמה והזקינה עבדים והזקינו משלם כשעת הגזלה רבי מאיר אומר בעבדים אומר לו הרי שלך לפניך גזל מטבע ונסדק פירות והרקיבו יין והחמיץ משלם כשעת הגזלה מטבע ונפסל תרומה ונטמאת חמץ ועבר עליו הפסח בהמה ונתעבדה בה עבירה או שנפסלה מעל גבי המזבח או שהיתה יוצאה ליסקל אומר לו הרי שלך לפניך:


	גמ' אמר רב פפא לא הזקינה הזקינה ממש אלא אפי' כחשה והא אנן הזקינה תנן כחשה כגון הזקינה דלא הדר בריא אמר ליה מר קשישא בריה דרב חסדא לרב אשי הכי קאמרי משמיה דרבי יוחנן אפילו גנב טלה ונעשה איל עגל ונעשה שור נעשה שינוי בידו וקנאו טבח ומכר שלו הוא טובח שלו הוא מוכר אמר ליה לאו אמינא לך לא תחליף גברי ההוא משמיה דרבי אלעא איתמר: רבי מאיר אומר בעבדים אומר לו הרי שלך לפניך: אמר רב חנינא בר אבדימי אמר רב הלכה כרבי מאיר ורב שביק רבנן ועביד כרבי מאיר אמרי משום דברייתא איפכא תניא ורב שביק מתניתין ועביד כברייתא רב מתניתין נמי איפכא תני ומאי טעמיה דרב דאפיך מתני' מקמי דברייתא אדרבה ניפוך לברייתא מקמי מתניתין אמרי רב נמי מתניתין איפכא אתניה ואי בעית אימא כי לא אפיך חדא מקמי חדא חדא מקמי תרתי אפיך דתניא המחליף פרה בחמור וילדה וכן המוכר שפחתו וילדה זה אומר ברשותי ילדה והלה שותק זכה בה זה אומר איני יודע וזה אומר איני יודע יחלוקו זה אומר ברשותי וזה אומר ברשותי ישבע המוכר שברשותו ילדה לפי שכל הנשבעין שבתורה נשבעין ולא משלמין דברי ר' מאיר וחכמים אומרים אין נשבעין לא על העבדים ולא על הקרקעות האי הלכה כר' מאיר הלכה כרבנן מיבעי ליה הכי קאמר למאי דאפכיתו ותניתו הלכה כרבי מאיר





רש"י





	מאי לאו ה''ה לנחלקה. וכיון דלענין פסול מפסלא לענין מקנה נמי שינוי הוא וקני: פנים חדשות באו לכאן. לא זו היא לבינה הראשונה אלא זו לבינה אחרת שהוצרך תיקון וגיבול בפני עצמה ומשונה היא מהראשונים דאי אפשר לצמצם או גדולה או קטנה: נסכא. פלטא של כסף: הדר עביד להו נסכא. אם ירצה ושינוי החוזר לברייתו הוא והכא ליכא למימר פנים חדשות דאין אדם מקפיד על רבועה ותקונה אלא שתהא חתיכה בעלמא: שחימי. שחורין כעין ישנים: ועבדיה חדתי. שליבנה: לא קני. שסופן לחזור ליושנן: נעשה שינוי בידו וקנאו. לכך דאם טבח ומכר שלו הוא טובח ושלו הוא מוכר ואין משלם אלא כפל: פדנא. תרגום של צמד בקר ופדן ארם על שם ששני ארמים היו ארם נהריים וארם צובה: כרבא. חרישה: דאמר הונא חברין עלאי דאנא ושבור מלכא. שמואל אחי בדינא: מתני' בעבדים אומר לו הרי שלך לפניך. דכקרקע דמי וברשותיה דמריה קיימי: גזל מטבע ונסדק. שינוי הניכר הוא: ונעבדה בה עבירה. נרבעת או נעבדה פסולה לקרבן כדתניא בשור שנגח ארבעה וחמשה (לעיל דף מ:): שנפסלה מעל גבי המזבח. במום שאין ניכר כדוקין שבעין: פטורין. דכל בהמות לאו למזבח קיימי: גמ' אלא אפילו כחשה. דלא הוי שינוי כולי האי דלא אישתני כולי גופה: איפכא תניא. רבי מאיר אומר כשעת הגזלה וחכמים אומרים בעבדים אומר לו הרי שלך לפניך וקאמר רב הלכה כר' מאיר דמתניתין דהיינו רבנן דברייתא: איפכא אתנייה. רבותיו: ואב''א כי לא מפכינא. מתני' מקמי ברייתא: חדא מקמי חדא. אבל חדא משנה מקמי תרתי ברייתא מפיך והכא תרתי איכא חדא הא דאמרן לעיל ברייתא איפכא תניא ואידך הא דתניא כו': המחליף כו'. להכי נקט מחליף גבי בהמה ולא תנא מוכר כדנקט בשפחה דבהמה אינה נקנית בכסף עד שימשוך וכי משך דבר הנראה לעינים הוא אם ילדה אם לאו ואין כאן ספק אבל בחליפין מתוקמא כגון שלא משך בעל החמור את הפרה אלא בעל הפרה משך את החמור ונקנית הפרה אל בעל החמור במשיכת החמור בכל מקום שהיא כדתנן קדושין (ד' כח.) כל הנעשה דמים באחר כיון שזכה זה נתחייב זה בחליפין ולא ידעינן השתא אי כבר ילדה פרה בשעת משיכת החמור וברשות מוכר ילדה או לאחר משיכת החמור וברשות לוקח [ילדה]: וכן המוכר שפחתו. עבד כנעני נקנה בכסף ואע''ג שאין לפנינו בשעת מתן מעות: והלה שותק. ברי ושמא ברי עדיף: ישבע המוכר. דאיכא הודאה במקצת ואיכא שבועה דאוריית' דקטע לידיה דאם קתבע ליה האי לוקח שפחה שלימה יש לי בידך עם ולדה וזה אומר אין שפחה שלימה יש לך בידי אבל לא ולדה דמודה ליה במקצת ומשום הילך לא מפטר דהא קטע ידה ולאו הילך הוא והכי מוקי לה בהשואל: נשבעין ולא משלמין. מי שתובעים אותו ישבע ויפטר דכתיב (שמות כב) ולקח בעליו ולא ישלם מי שעליו לשלם הוא נשבע ולא נשבע התובע ויטול: אין נשבעין. וברשות מוכר תעמוד עד שיביא לוקח ראיה אלמא לרבנן עבדא כמקרקעי דמי: אין נשבעין על הקרקעות. בפרק הזהב (ב''מ דף נו.): אי הכי. דמתניתין נמי בעינן למיתנא איפכא הלכה כרבנן מבעי ליה:





תוספות





	ועבדיה זוזי לא קני. דוקא עבדיה זוזי אבל עשה מן הנסכא כלי כגון כוס של כסף קני אע''ג דהדר עביד ליה נסכא דלא גרע מנסרים ועשאן כלים אבל זוזי ולבינה אין תורת חשיבות עליהן כ''כ: המחליף פרה בחמור. אורחא דמילתא נקט שדרך להחליף פרה בחמור ולמכור שפחה בדמים אבל אין לפרש דלא מצי למינקט המוכר פרה וילדה לפי שאין פרה נקנית בכסף אלא במשיכה ובשעת משיכה רואה אם ילדה אם לאו אבל שפחה נקנית בכסף דעבדים הוקשו לקרקעות דהא רבי מאיר קתני לה ורבי מאיר לא מקיש דהא קאמר דנשבעים על העבדים ועל הקרקעות אית ליה דאין נשבעין כדמוכח בשבועות (דף מג. ושם) גבי יש דברים שהן כקרקע ואינן כקרקע וכיון דלא מקיש לענין שבועה ה''ה לענין קנין דהא מייתי ראיה הכא משבועה אגזל ומיהו קצת יש לחלק דלענין גזל ושבועה נראה לגמרא להשוות דתרוייהו נפקי על ידי כלל ופרט גזל לקמן בפ' בתרא (דף קיז:) ושבועות בפרק [שבועת הדיינים] (שבועות דף מב:): והלה שותק זכה בה. למ''ד דברי ושמא ברי עדיף ניחא ולמאן דאמר לא ברי עדיף אור''י שהוא מפרש דשתיקה כהודאה דמיא ולא כאומר איני יודע:





רשב"א

 נסכא ועבדיה זוזי לא קני. פירשו בתוספות דוקא זוזי, אבל אם עשה מן הנסכא כלי כסף קני ואף על גב דהדר עביד ליה נסכא דלא גרע מנסרים ועשאן כלים, ולא אמרו אלא זוזי ולבינתא דאין תורת חשיבות עליהן כל כך. ואינו מחוור בעיני, דאין לך חשיבות יתר מן המטבע שהוא נעשה דמים על הכל ולבינא נמי למה לא יחשב כלי חשוב ככלי אדמה, והראי' שהביאו מנסרים ועשאן כלים אף הוא נראה דלא קני דלא קיימא לן כאביי (לעיל בבא קמא נג, ב) דאמר דשינוי דרבנן כלומר דהדר כנסרין ועשה מהן כלי קני ודלא כרבי יוחנן דאמר רבי יעקב משמיה דרבי יוחנן כגון שגזל עצים משופין ועשאן כלים דהדרי לברייתן, אלא כרב אשי (צג, ב) דאמר תנא דידן נמי שינוי דאורייתא קתני עצים ועשאן כלים בוכני דהיינו שיפן, ולומר דדוקא בכלים קנה הא נסרים משופין ועשאן כלים לא קנה. ותדע, דאי לא תימא הכי הוה ליה למימר ואי עבדינהו כלי קנה וכדקאמר זוזי ועבדינהו נסכא קני דהוי ליה לאפלוגי בדידיה וכדקאמר נמי בדיקלא קצצתא קני ובלולבא הוצי קנה. אלא דלא אשכח בנסכא דקני משום דכל מה דעבוד מיניה הדר ועביד ליה נסכא. כנ"ל.





הא דאמרינן: עפרא ועבדי' לבינתא לא קני משום דהדר ליה עפרא. מסתברא בדעביד להו לביני ולא שרפן שאילו שרפן תו לא הדר להו עפרא. והא דאמרינן בנסכא ועבדי' זוזי ובעפרא ועבדי' ליבני דלא קני לאו למימרא דהדרי בעינייהו לנגזל אינהו ושבחייהו אלא שבחא לגזלן הוי או דיהיב נגזל לגזלן דמי שבחיה דשמין לו ומעלהו בדמים או דשקיל כנגד שבחו בגוף הזוזי והליבני כפי מה שפירשתי למעלה (צה, ב) גבי שלשה שמין להן ומעלין אותן בדמים.





אמר ליה לא תשבש גברי הא שמעתתא משמיה דרבי אילעא אתמר. כתב ר"ח ז"ל לא באה זאת השמועה אלא להודיע כמה היו זהירין להגיד השמועה מפי שקיבל אותה מרבותיו וכי כל דבריהם אינן אלא קבלה ברורה ממי שראוי לקבל שמועה מפיו.





ורב שביק רבנן ועבד כרבי מאיר. כתב הר"ז הלוי ז"ל שאף על פי שיש הרבה בתלמוד שמניחין דברי הרבים ופוסק כדברי היחיד ולא מקשה הכי, שאני משום דרב תלמידיה דרבי הוה דסדר סדרן של משניות וסתמן ואיהו הוי במנינא דרבי (סנהדרין לו, א) ואם כן היכי שביק מאן דסתם במתניתין כוותיה ועביד כרבי מאיר.





המחליף פרה בחמור וילדה וכן המוכר שפחתו וילדה. פירש רש"י ז"ל להכי נקט מחליף גבי בהמה ולא נקט מוכר כדנקט בשפחה דבהמה אינה ניקנית בכסף עד שימשוך וכי ימשוך דבר הנראה לעינים הוא אם ילדה אם לאו ואין כאן ספק, וכן המוכר שפחתו עבד כנעני נקנה בכסף ואף על פי שאין לפנינו בשעת מתן מעות. ובתוספות הקשה דהא רבי מאיר קתני לה ורבי מאיר לא מקיש עבד למקרקעי לשבועה כדקאמר נשבעין על העבדים ואילו בקרקעות מודה דאין נשבעין עליהן ותנן בפרק שבועת הדיינין (שבועות מג, ב) רבי מאיר אומר יש דברים שהן כקרקע ואינן קרקע עשר גפנים טעונות מסרתי לך, וזה אינו קשה כל כך דלענין קניה הרי הן קרקע וכדתנן בפרק האשה נקנית (קידושין כב, ב) עבד כנעני נקנה בכסף בשטר ובחזקה ואף על פי שרבי מאיר משוה אותן למטלטלין בדיני שבועה וגזלה לא לכל דיניהן משוה אותן דלקנייה הוקשו לשדה אחוזה וכדאמר בפרק קמא דקדושין (שם) דכתיב והתנחלתם אותם לבניכם אחריכם לרשת אחוזה לעולם בהם תעבודו הקישן הכתוב לשדה אחוזה ולא אשכחן מאן דפליג בהא, אבל בתוספות אמרו דהכא לאו בדווקא נקטיה מחליף ומכר אלא אורחא דמילתא הוא דנקט משום דדרכן של בני אדם להחליף בהמה בבהמה ולמכור עבדים ולא להחליפן.





והלה שותק זכה. פירש רש"י ז"ל משום דברי ושמא ברי עדיף. ויש לפרש דמאן דאמר בעלמא (לקמן בבא קמא קיז, א) לא אמרינן ברי עדיף אמר לך מאי שותק לאו דקטעין שמא אלא משום דשתיקה כי הא כהודאה דמיא.





זה אומר איני יודע וזה אומר איני יודע יחלוקו. וכדקיימא פרה באגם ושפחה בסימטא דלא קיימא ברשות דחד מנייהו, דאי איתא ברשות דחד בחזקתיה מוקמינן לה וכדאמר בפרק השואל גבי מתניתין דהמחליף פרה בחמור וילדה (ב"מ ק, א) וכסומכוס היא דאמר ממון המוטל בספק חולקין הא לרבנן מוקמינן לה ברשותא דמרא קמא וכדאמרינן בפרק השואל (שם ע"ש תוד"ה הא מני).





זה אומר ברשותי וזה אומר ברשותי ישבע המוכר. למאן דאמר (ב"מ ק, א) כי אמר סומכוס שמא [ושמא] אבל ברי וברי לא שפיר. ולמאן דאמר אמר סומכוס אפילו ברי וברי לא אתי שפיר אוקי בפרק השואל בשיש עסק שבועה ביניהן דמודה מקצת כגון שפחה דקטעה לידה דמודה ליה בשפחה שלימה ומודה דחייב לשלם לו נזק היד והשפחה אלא שכופר בולדה ולאו הילך הוא דהא קטע לידה. ואמרינן התם דמודה סומכוס היכא דאיכא שבועה ביניהם.





למאי דאפכיתו ותניתו הלכה כרבי מאיר. תמיה לי, כיון דאקשינן היכי שביק רבנן ועביד כרבי מאיר האיך אפשר לומר דמאי דאפכיתו ותניתו הלכה כרבי מאיר דהא לא שבקי רבנן ועבדינן כרבי מאיר. ומצאתי לראב"ד ז"ל שנשמר מזה ופירש דהכי קאמר להו אף על גב דטעיתו בגירסא ואפכיתו לא תטעו בהלכה דהלכה עבדא כמקרקעי דמי.





המאירי

גזל לולב ונתקו עלה עלה עד שנעשה כלו עלים מפוזרים קנה וכן גזל עלים ועשאן חופיא קנה אבל אם גזל חופייא ועשה ממנה שרשרת לא קנה שאפשר לו לנתקה ולהחזירה למה שהיתה נחלקה התיימת הרי היא כמי שנטלה וקנה ולענין לולב של חג הרי זה פסול ותיימת זו פרשו גדולי הרבנים אותה הוצא האמצעית שמתאיימין בה כל ההוצין וגדולי הפוסקים פרשו שנתפרדו כל ההוצין מגבן שהן מתאימות כל אחת ואחת מגבה:



גזל עפר ועשאו לבנה לא קנה שאם ידוקנה תחזור עפר כמו שהיתה ואם גזל לבנה ועשאו עפר קנה שאע"פ שתאמר יחזור ויעשנה לבנה פנים חדשות באו לכאן:



גזל נסכא ועשאה מטבע לא קנה מטבע ועשאה נסכא קנאה שאע"פ שתאמר יחזור ויעשנה מטבע פנים חדשות הם:



גזל מעות ישנות ושיפן לא קנה שהרי חוזרין ומתישנין חדשים והשחירן עד שעשאו ישנים קנה אע"פ שאפשר לחדשם פנים חדשות הם:



גזל טלה ונעשה איל עגל ונעשה שור הרי זה שנוי בידו וקנאו אף בלא יאוש שהרי הוא כשנוי מעשה גמור וכן לענין גנבה עד שאם טבח ומכר אחר כן אינו משלם תשלומי ארבעה וחמשה כמו שבארנו בפרק מרובה:



כשם שכתבנו שתקנו חכמים להקל לגזלנים במקום שהיה ראוי להחמיר מפני תקנת השבים כך ראו חכמים להחמיר בהם ולחייבם במקום הראוי שלא לחייבם מן הדין לפעמים כגון אדם גזלן המתמיד בכך והמשוקע בענין זה הרבה:



מעשה היה באחד שגזל צמד של שוורים וחרש שדותיו ואחר כך החזירם כמו שהיו והרי שהיה פטור בכך מן הדין שכל הגוזל ונשתמש בגזלתו הואיל ולא הכחיש בגוף הגזלה אינו משלם השכר ובא לפני רב נחמן וחייבו ליתן שבח שהגיעו בסבתם והוא חצי שבח הבא בסבת החרישה שהרי חצי שבח האחר קרקע גרמתו וכשתמהו תלמידיו עליו השיבם שזה גזלן עתיקא הוא ורצה לקנסו ודבר זה אף במקום שאין דנין דיני קנסות שהרי רב נחמן בבבל היה ומכאן אתה למד שבכל מקום קונסים לפי שעה לעשות סייג ופרישות לעברות על דרך מה שאמרו שבית דין מכין ועונשין שלא מן התורה ולא לעבור על דברי תורה אלא לעשות סייג לתורה וכן כתבו גדולי הפוסקים:



גזל בהמה והזקינה או כחשה בדרך שאינה חוזרת כבר בארנו שנעשה זה שנוי בידו וקנאו:



כבר בארנו במשנה שאם גזל עבדים והזקינו אומר לו הרי שלך לפניך וכבר פרשנו הטעם לפי שעבדים הוקשו לקרקעות וגדולי הפוסקים פסקו שהעבדים כמטלטלין הם וראיה לדבריהם ממה שאמרו בפרק יש נוחלין ב"ב קכ"ח א' שאין גובים מן העבדים ומ"מ חכמי הדורות שלפנינו פרשו שאע"פ שהם כמקרקעי לענין בעל חוב מיהא אין גובין מה טעם אמרו מטלטלי דיתמי לבעל חוב לא משתעבדי מפני שאינו סומך עליהם ואף עבדים הואיל ויכולים לברוח או למות אין דעתו לסמוך עליהם ומ"מ לענין גזלה הרי הם כקרקע וכן לענין שבועה ר"ל שאין נשבעין עליהם ומ"מ אין המדות שוות בעבדים אלא יש דברים שהם כמטלטלין ויש שהם כקרקעות שהרי לענין תשלומי כפל ותשלומי ארבעה וחמשה ולענין ארבעה שומרים אמרו שאין נשבעין עליהם ולענין המזיק בעבדים קנה מטלטלין בכפות ועודן עליו ולענין קנייה בכסף ובשטר ובחזקה ולענין אפותיקי נדון כקרקע ולענין יתומים ולענין פרוסבל ולענין הקנאת מטלטלין בשאין עודן עליו נידון כמטלטלין ומכאן אתה למד שאין כל המדות שוות בו עד שתביא ראיה מאחד לחברו ועוד כתבנו מזה בפרק ראשון:



המחליף פרה בחמור וילדה או המוכר שפחתו וילדה והרי המוכר אומר עד שלא מכרתי ילדה והולד שלי שלא מכרתי אלא הפרה והשפחה והלוקח אומר משזכיתי בה ילדה ופרה מעוברת ושפחה מעוברת מכרת לי אפילו היתה הפרה עומדת באגם והשפחה בסימטא הרי היא בחזקת המוכר עד שיביא הלוקח ראיה ומ"מ ישבע המוכר על הפרה הא על השפחה אינו נשבע אלא היסת שאין נשבעין על העבדים זה אומר איני יודע וזה אומר איני יודע אם אינה ברשות אחד מהם יחלוקו זה אומר ברשותי ילדה והלה שותק זכה זה הטוען ודבר זה לא נשלם ביאורו בכאן ובבבא מציעא פרק השואל יתרחבו בו הדברים בע"ה:



זה שתפשנו בפרה וחמור לשון מחליף ובשפחה לשון מכירה מפני שהפרה אינה נקנית בכסף אלא במשיכה ואלו משכה כבר היה יודע אם ילדה אם לא ילדה אבל כשהוא מחליפה הואיל ומשך בעל הפרה את החמור נקנית פרה לבעל החמור בכל מקום שהיא כמו שיתבאר במקומו אבל שפחה ועבד כנעני נקנין בכסף ואע"פ שאינן לפנינו בשעת מתן מעות ואפשר שלא ידע אם לא ילדה:



כל הנשבעים שבתורה נשבעין ולא משלמין ר"ל שהשבועה על הנתבע ליפטר מן התשלומין שנאמר ולקח בעליו ולא ישלם מי שעליו לשלם הוא נשבע ולא שהתובע יהא נשבע ונוטל ומ"מ יש שהם נשבעין ונוטלין מתקנת חכמים ויתבאר ענינם במסכת שבועות בע"ה:





תוספות רי"ד (מהדורה תליתאה)

האי מאן דגזל עפרא ועבדי' ליבני לא קני פי' ונוטל הלבנים ונותן לו שכר פעולתו:


ליבני ועבדינהו עפרא קני פי' ואינו יכול לומר לו הרי שלך לפניך דשינוי הוי וחייב ליתן לו דמי הלבנים וכן פי' נסכא וזוזי:


לאתויי הא דר' אילעי פי' ומבהמה והזקינה ליכא למילפ' דזקנה הויא שינוי גמור דלא ילדה ולא עבד' מלאכה אבל טלה ונעשה איל ה"א אין זה שינוי דדמי לקטן ונעשה גדול ולאיל בן י"ג חדשים ונעשה בן שתים ובן שלש דלא הוי שינוי קמ"ל:


פיסקא גזל בהמה והזקינה כו' זה ואמר ברשותי ילדה והלה שותק זכה פי' אפי' אמר לוקח ברשותי ילדה ומוכר אמר אינו יודע זכה הלוקח ומפקינינן ליה מחזק' מוכר ויהבינין ליה ללוקח דברי ושמא ברי עדיף וליכא לאקשויי מהכא לר"נ דאמר מנה לי בידך והלה אומר א"י פטור דר' נחמן לא אמר מילתי' אלא אליבא דרבנן דמוקמי ממונא אחזקת מריה והך מתניתא סומכוס היא דאמר ממון המוטל בספק חולקין כדתני סיפא זה אומר א"י וזה אומר אינו יודע יחלוקו וכי אמרי תרווייהו אינו יודע חולקין וכי אמר לוקח ברי ומוכר שמא אמרי' ברי עדיף אבל רבנן דאמרי בזה אומר א"י וזה אומר ע"י המוציא מחבירו עליו הראיה ה"ה נמי אפילו לוקח אמר ברי ומוכר אמר שמא המוציא מחבירו עליו הראיה כדפישית בפרק השואל:





שיטה מקובצת

ועבדיה ליבני לא קני. מסתברא בדעביד להו ליבני ולא שרפן דאלו שרפן תו לא הדר עביד להו עפרא. הרשב"א ז"ל. 
וזה לשון הרמ"ה ז"ל ליבני ועבדינהו עפרא קני מאי אמרת דהדר עביד ליה ליבני פנים חדשות באו לכאן דלא איפשר דלא משתניא חזותיה מדמעיקרא ולא שינוי החוזר לברייתו הוא. ע"כ.


נסכא ועבדא זוזי לא קני. פירשו בתוספות דוקא זוזי וכו'. ואינו מחוור בעיני דאין לך חשיבות יותר מן המטבע שהוא נעשה דמים על הכל ולבנה נמי למה לא יחשב כלי חשוב ככלי אדמה. והראיה שהביאו מנסרים ועשאן כלים אף הוא נראה דלא קנה דלא קיימא לן לא כאביי דאמר דשינוי דרבנן כלומר דהדר בנסרים ועשאן כלים קני ולא כרבי יוחנן דאמר רבי יעקב משמיה דמתניתא כגון שגזל עצים משופין וכו' אלא כרב אשי תנא דידן נמי שינוי דאורייתא קתני עצים ועשאן כלים בוכני דהיינו שיפן ולומר דוקא כלים כי הני קנה הא נסרים משופין ועשאן כלים לא קנה. ותדע דאי לא תימא הכי הוה ליה למימר ואי עבדינהו כסי קני וכדקאמר זוזי ועבדינהו נסכא קני דהוה ליה לאפלוגי בדידיה וכדקאמר נמי בדיקלא קצצתא קני ובלולבא הוצי קני אלא לאו דלא אשכח בנסכא דקני משום דכל מאי דעביד מיניה הדר ועביד ליה נסכא כן נראה לי. הרשב"א ז"ל.
גזל זוזי ועבדינהו נסכא קננהו גזלן בההוא שינוי דשינוי שאינו חוזר לתחילתו הוא דאף על גב דליהדר למיעבד מינה זוזי לאו היינו זוזי דגזל אלא אחרינא נינהו ולא הדר כל זוזא וזוזא כדהוה. ולפירוש הר"מ חידוש אחר הוא שנתחדשו. הר"מ מסרקסטה ז"ל.


וזה לשון הרמ"ה ז"ל בפרטיו ואמר רב פפא האי מאן דגזל נסכא וכו'. מאי טעמא הדר עביד להו נסכא ולא מנכרא חזותא מדמעיקרא זוזי ועבדינהו נסכא קני מאי אמרת עביד להו זוזי פנים חדשות באו לכאן. ואפילו גזל זוזי שחמי אדומים מחמת יושנן ועבדינהו חדתי שלא צרפן אלא שחידש את פניהם בחול ומים כדרך שהצורפים עושין לא קני מאי טעמא הדר משוי להו שחמי. חדתי ועבדינהו שחמי קני דכי בעינן שינוי השם אי נמי הכשר מלאכה היכא דלא אישתנאי חזותיה ומנכר דמההוא דמעיקרא קא אתי אבל היכא דאישתנאי חזותיה כגון זוזי חדתי ועבדינהו שחמי דלא מינכר דהני זוזי שחמי הנך דהוי מעיקרא חדתי הוו אין לך שינוי נדול מזה מאי אמרת הדר משוי להו זוזי פנים חדשות באו לכאן דלא סגיא דלא הואי שינויא בחזותייהו ושינוי שאין חוזר לברייתו הוא והני מילי כשלא צרפן בכור אבל צרפן בכור ועשאן זוזים אחרים ודאי קנה דפנים חדשות באו לכאן. שמעינן מהני שמעתתא דרב פפא דשינוי החוזר לברייתו לא הוי שינוי ואפילו מדרבנן נמי לא קני דהא רב פפא לענין דינא דגזלן קא מיירי ואי סלקא דעתך דשינוי החוזר לברייתו קני מדרבנן לא הוה פסיק רב פפא ואמר דלא קני.
נקטינן השתא בדינא דשינוי החוזר לברייתו ולא מינכרא חזותיה אף על גב דאישתנאי חזותיה ואישתני שמיה דאתכשר למלאכה לא קני. והיכא דהוי שינוי שאין חוזר לברייתו אי נמי הדר כעין מה שהיה אלא שמראיו משתנים איכא לפלוגי ביה דאי אישתני שמיה אף על גב דלא אתכשר למלאכה כגון לולבא ועבדיה הוצי אי נמי לבינתא ועבדא עפרא זוזי ועבדינהו נסכא קני ואי לא אישתני שמיה חזינן אי אתכשר למלאכה דלא הוה חזאי ליה מעיקרא כגון עצים ושיפן אבנים וסתתן קני ואי לא לא קני מידי דהוה אדיקלא ופסקיה בגובי אי נמי כשורי רברבי ועבדינהו זוטרי דלא קני. והני מילי היכא דכי אישתנאי מינכרא חזותיה דהאי (מדעיה) מההיא דמעיקרא הוה אבל היכא דכי אישתני לא מינכרא חזותיה וצורתיה אף על גב דלא אישתנאי שמיה ולא אתכשר נמי למלאכה אין לך שינוי גדול מזה מידי דהוה אזוזי חדתי ועבדינהו שחמי צמר וצבעו בקלא אילן אי נמי בגזל בהמה והזקינה או כחשה כחש שאינו חוזר לברייתו דקני ודוקא בשינוי שאינו חוזר לברייתו אבל שינוי החוזר לברייתו לא קני. והני מילי היכא דליכא תוספת בגזלה גופה איכא לפלוגי ביה דאי הויא תוספת דלא הדרא לברייתה כגון טלה ונעשה איל עגל ונעשה שור לעולם קני כדמברר לקמן. ואי הוי תוספת דהדרא לברייתה אית בה תרי אנפי אנפא קמא היכא דכי הדרא לברייתה ליכא לא תוספת ולא גרעון שנמצא דממילא דכי הדרא כחשא ליכא גבי גזלן לא תוספת ולא גרעון דההוא בישרא דאזל מיניה לא משתכח הילכך השתא נמי דאיתיה על גבי גזלה חשבינן ליה כמאן דליתיה ולא קני ליה גזלן מדאורייתא וכיון דלא קני ליה גזלן מדאורייתא דינא הוא דהדרא גזלה למרא והיינו דקאמר רבי שמעון בן אלעזר השביח נוטל שבחו מכלל דגופה דגזלה ברשותיה דנגזל קיימא. ואנפא תניינא היכא דכי הדרא גזלה לברייתה איכא תוספת גבי גזלן כגון פרה ריקנית ונתעברה אצלו רחל גזוזה ונטענה אצלו דכי הדרא וילדה איתנהו לולדות וגיזות הילכך השתא נמי דאיתיה לשבח על גבי גזלה לא חשבינן ליה כמאן דליתיה אלא שינוי הוא וקני ליה גזלן לגזלה ומשלם כשעת הגזלה. והני מילי היכא דתבעי ליה כדאיתיה לשבח על גבי גזלה דבעי שלומי ליה כעין הגזלה והיינו דאמר רבי יהודה גזלה חוזרת בעיניה אבל היכא דלא תבעיה אלא לבתר דילדה וגזזה דהדרא גזלה לברייתה הדרא בעינה וכן הלכה. ע"כ.
הא דאמרינן בנסכא ועבדינהו זוזי ובעפרא לבנה דלא קני לאו למימרא דהדרא בעינייהו לנגזל אינהו ושבחייהו אלא שבחא לגזלן הוי או דיהיב נגזל לגזלן דמי שבחיה דשמין לו ומעלה בדמים או דשקיל כנגד שבחו בגוף הזוזי והלבנים כפי מה שפירשתי למעלה גבי תלתא שמין להם ומעלין בדמים. הרשב"א ז"ל.
וזה לשון ה"ר יהונתן ז"ל ועבדיה לבינתא לא קני דלא מיקרי שינוי השם וחייב להחזיר לו גוף הלבנה עצמה אבל מה ששוה יותר הלבנה מן העפר מהדר ליה נגזל לגזלן שהרי עשו בו תקנת השבים אפילו בשבחא דממילא כל שכן בשבחא שבא על ידי גזלן עצמו. לבינתא ועבדיה עפרא קני ליה ולא מהדר ליה עפרא אלא דמי הלבנה כמו שהיתה שוה מעיקרא דהא תנן כל הגזלנין משלמין כשעת הגזלה. ואי אייקור עפרא יותר מדמי הלבנה העשויה הוי אותו שבח לגזלן וכענין זה מתפרש מילתא דנסכא ועבדינהו זוזי. הרי אמרו כל הגזלנין משלמין כשעת הגזלה כל לאיתויי מאי לאיתויי הא דאמר רבי אלעאי וכו' גנב טלה ונעשה איל וכו' שמע מינה דהא דרבי אלעאי הלכה היא ושמעינן מינה דכל שינויא דקני גבי גזלה קני גבי גנבה ודלא קני גבי גזלה לא קני גבי גנבה. הרמ"ה ז"ל בפרטיו.


כרב בהו כרבא. כלומר כרב בהם שדותיו וזרע בהם שדותיו כלומר שחרש בהן פעם שנית אחר שנזרעו כדי לכסות הגרגירים בעפר. שיימי ליה שבחא ומה שהשביחה הקרקע מחמת השוורים הוי כוליה דנגזל ומסקנא פלגי שבחא. סוף סוף גזלה היא והא הדרא בעינה וכיון דבעינה הדרא אם נהנית ממנה אין לנו לחוש על זה דהא הקפידה תורה אשבת דבהמה כמו שהקפידה אשבת דגופו דכתיב רק שבתו יתן וכו' ומשני פשיטא ודאי דלאו דינא הוא דלישלם כלל משבחא אלא דגזלן ליהוי כוליה שבחא משום תקנת השבים אלא האי גזלן מפורסם ורגיל הוה ורצה רב נחמן לקנסו שלא יהא לו אלא למחצה ולשליש ולרביע כמנהג המדינה. ה"ר יהונתן ז"ל.


כתב הרי"ף ז"ל ועוד דגרסינן בפרק נגמר הדין תניא אמר ראב"י שמעתי שבית דין מכין ועונשין שלא מן התורה ולא לעבור על דברי תורה אלא וכו'. כלומר עובר על עשה ועל לא תעשה שניתק לעשה דאף על גב דלאו בר מלקות הוא מן התורה מלקינן ליה שהרי עובר על דברי תורה ממש אלא אפילו לעשות סייג לתורה אלא אפילו מי שעובר על דבר שתקנו חכמים לסייג לדורות או לסייג ליחיד ורבים אלא אפילו בסייג יחיד כגון זה דגזל תורי שלא היה לנגזל למשקל מידי בשבחא אפילו הכי שקיל כמותו הנגזל. ה"ר יהונתן ז"ל.
וזה לשון הר"מ מסרקסטה ז"ל דקיימא לן בית דין מכין ועונשין ממון שלא כדין תורה לא לעבור על דברי תורה שיקנסו ויקבעו כן לדורות אלא כדי לעשות סייג לתורה. ואית דמפרשי ולא לעבור כמו ולא לעבור על דברי תורה. ע"כ.
וכתב הרמ"ה ז"ל בפרטיו וז"ל מהא שמעינן דכל כהאי גוונא אית ליה לדיינא למקנס ואפילו בחוץ לארץ שלא בסמוכין כדרב נחמן ודוקא בגזלנא עתיקא אי נמי בגזלנא חדתא ובדוכתא דפריצי בגזלנותא ואי לא משלם כשעת הגזלה. ע"כ.


אנא ושבור מלכא אחי בדינא דכי היכי דדינא דמלכותא דינא כך דינא דידי דינא. גזלנא עתיקא רגיל הוא בגזלנות ובעינא דאיקנסיה. גאון ז"ל.
מתניתין רבי מאיר אומר בעבדים אומר לו הרי שלך לפניך אף על גב דנשתנה לגריעותא דסבירא ליה עבדי כמקרקעי דמי וקרקע אינה נגזלת להיות נקנית לגזלן ולהיות ברשותו דכל מקום שהיא ברשות בעליה היא דהא לא זזה ממקומה כמו שאר גזלנות שמוליכין מרשות חברו לרשותו ושייך למימר ביה מזליה דגזלן גרים ומשלם ליה כשעת הגזלה דהוי שוי טפי. ה"ר יהונתן ז"ל.


חמץ ועבר עליו הפסח וכן הדין אם גזל חמץ ועבר עליו הפסח. נראה לומר לא זה וזה עוברין עליו בבל יראה. הר"מ מסרקסטה ז"ל.


בהמה ונעבדה בה עבירה היינו רובע ונרבע או שנפסל מעל גבי המזבח דהיינו נעבד. גאון ז"ל.
גמרא לא הזקינה הזקינה ממש לא תימא דוקא הזקינה שהוא ניכר לכל העולם דלא הדרא למילתא קמייתא אלא אפילו כחשה דלא הדר דהיינו כחשה שלא מחמת מלאכה כיון דלא הדרא למילתא קמייתא קנייה בשינוי. ושמא תאמר נגזור כחשא דלא הדר אטו כחשא דהדר קמשמע לן דלא גזרינן. ה"ר יהונתן ז"ל.


אמר ליה לא אמינא לך לא תחליף גברי וכו'. כתב רבנו חננאל לא באה זאת השמועה אלא להודיע כמה היו זהירין להניד השמועה מפי הקבלה מרבותיו וכי כל דבריהם אינן אלא בקבלה ברורה ממי שראוי לקבל שמועה מפיו. הרשב"א ז"ל.


ורב שביק רבנן ועביד כרבי מאיר. כתב הרז"ה שאף על פי שיש הרבה בתלמוד שמניחין דברי רבים ופוסקים כדברי יחיד ולא מקשה הכא שאני משום דרב תלמידיה דרבי הוה דסידר סדרן של משניות וסתמן ואיהו הוה במנייניה דרבי ואם כן היכי שביק מאן דסתים במתניתין כוותיה ועביד כרבי מאיר. הרשב"א ז"ל.
וזה לשון הראב"ד ז"ל ורב שביק רבנן ועביד כרבי מאיר. נראה לי משום דשמיע ליה דרב מחליף ותני קא מקשה הכא להאי קושיא וכעין שאלה היא אי אפליגי אמוראי אליבא דרב אי לאו משום דברייתא איפכא תניא ומילתיה דרבי מאיר דמתניתין היא מילתייהו דרבנן דברייתא ומשום הכי אמר הלכה כרבי מאיר משום דהא רבנן דברייתא. ורב שביק לישנא דמתניתין ונקיט לישנא דברייתא וכיון דבמתניתין מתני לה בלשון חכמים הוה ליה למימר הלכה כחכמים. אמרי רב מתניתין איפוך ותני והאי דקאמר הלכה כרבי מאיר למאי דתנו אחריני קאמר כדאיתא לקמן. וחזר והקשה רב למה היפך המשנה מפני הברייתא ותפס דברי רבי מאיר בעבדים אומר לו הרי שלך לפניך משום דהויא מילתייהו דרבנן דברייתא וקכע כמותו לפום מאי דתנו אחריני וסמך על לשון משנתנו שחכמים אומרים משלם כשעת הגזלה ויאמר הלכה כחכמים ותריץ ליה דרב לא אפיך אלא מתניתין מעיקרא הכי תנייה אי בעית אימא וכו'. עד כאן לשונו.


המחליף פרה בחמור וכו'. פירש רש"י ז"ל דלהכי נקט מחליף גבי בהמה ולא נקט מוכר דבהמה אינה נקנית בכסף וכו'. ובתוספות הקשו דהא רבי מאיר קתני לה ורבי מאיר לא מקיש עבד למקרקעי לשבועה כדקאמר נשבעים על העבדים ואלו בקרקעות מודה שאין נשבעין עליהם וכדתנן בפרק שבועת הדיינין רבי מאיר אומר יש דברים וכו'. וזה אינו קשה כל כך דלענין קנייה הרי הן כקרקע וכדתנן בפרק האשה נקנית עבד כנעני נקנה בכסף בשטר ובחזקה ואף על פי שרבי מאיר משוה אותם למטלטלין בדיני שבועה וגזלה לא לכל דיניהן משוה אותם דלקנייה הוקשו לדברי הכל לשדה נחלה הקישן הכתוב וכדאמרינן בפרק קמא דקידושין דכתיב והתנחלתם אותם לבניכם אחריכם וגו' הקישן הכתוב לשדה אחוזה ולא אשכחן מאן דפלינ בהא. הרשב"א ז"ל.


ח"מ פ"ח וחכמים אומרים אין נשבעין וכו'. כתב הרמ"ה ז"ל בפרטיו וז"ל אף על גב דליתא לדרבי גבי עבדים איכא למילף מינה לעלמא לגבי מטלטלי ואף על גב דקיימא לן דאין נשבעין שבועת התורה במודה במקצת אלא על דבר שבמדה ושבמשקל ושבמנין היכא דמתברר מגו טענת תובע והודאת נתבע דדבר שבמדה או שבמשקל או שבמנין קא טעין ליה אף על גב דלא טעין ליה הכי בפירוש מיחייב שבועה דהא הכא דתובע לא קאמר ליה בפירוש שפחה וולדה יש לי בידך אלא ברשותי ילדה קאמר ליה וקא מיחייב ליה רבי מאיר שבועה ואפילו רבנן לא פליגי עליה אלא משום דאין נשבעין על העבדים אבל במטלטלי כהאי גוונא מודו ליה. ע"כ.


למאי דאפכיתו ותניתו הלכה כרבי מאיר. תמיהא לי כיון דאקשינן היכי שביק רבנן ועביד כרבי מאיר האיך אפשר לומר למאי דאפכיתו ותניתו הלכה כרבי מאיר הא לא שבקינן רבנן ועבדינן כרבי מאיר. ומצאתי להראב"ד ז"ל שנשמר מזו הקושיא ופירש דהכי קאמר להו אף על גב דטעיתו בגירסא ואפכיתו לא תטעו בהלכה דהלכה עבדא כמקרקעי דמי. הרשב"א ז"ל.
וזה לשון הראב"ד ז"ל אי הכי האי הלכה כרבי מאיר כחכמים מיבעי ליה פירוש כיון דתרתי מתנייתא תנן הכי אם כן מאן דתני כרבי מאיר טעותא היא. אי נמי כיון דרב מעיקרא הכי אתנוה למר ליה למימר הלכה כרבי מאיר ומשני דהכי קאמר למאי דאפכיתו ותניתו הלכה כרבי מאיר כלומר אף על פי שאתם טועים בגירסא לא תטעו בהלכה דלפי הגירסא שלכם הלכה כרבי מאיר. ע"כ.





מהרש"א - חידושי הלכות

בד"ה המחליף פרה כו' ושבועה בפרק הדיינין עכ"ל כצ"ל:


בד"ה ועבדיה זוזי כו' דלא גרע מנסרים ועשאן כלים אבל זוזי כו' עכ"ל כתב מהרש"ל ותימה ממ"נ אי איירי בנסרים שיכול לשופן כו' הלא אמרינן לעיל דלא קני לרב אשי כו' וה"ה לרב פפא כו' עכ"ל אין כאן מקום תמיהה דודאי נסרים שינוי דהדר הוא כדאיתא ברא"ש בפרקין ואף שהרא"ש כתב כן לרב אשי דשינוי דהדר לא הוי שינוי אפי' מדרבנן וכן סבר רב פפא כו' ע"ש והביא ראיה מליבני וזוזי דהכא התוס' לא נראה להם לומר כן לרב פפא דהכא לשיטת ר"ת מוקי רב פפא לר"י דאף שבח שע"ג גזילה דגזלן הוי דשינוי דהדר קני לר' יהודה וכן פסקו הפוסקים כר' יהודה אליבא דרב פפא ומש"ה הוצרכו התוס' לחלק לרב פפא דלבני וזוזי לא חשיבי כ"כ שינוי וכן צ"ל לקמן כחשה כגון הזקינה דכחשה דהדר לא חשיב כ"כ להיות שינוי לרב פפא ותו לא מידי וק"ל:





חכמת שלמה

גמרא זה הכלל לאתויי מאי כו' צ"ל כל לאתויי מאי כו' ונ"ב הר"י והרא"ש גורסים כל לאתויי מאי ופי' הר"ן בשם הרא"ה וז"ל מכל דייק אבל זה הכלל הא מרבה לן יוקרא וזולא וכדאמר התם בפסחים אילימא דמעיקרא שוה זוזי והשתא שוה כו' הא תנן זה הכלל כל הגזלנים כו' אבל התוס' דפרק המפקיד בסופו פירשו דזה הכלל הכא דייק ועיקר המשנה כל הגזלנים איירי ביוקרא וזולא ע"ש:


תוס' בד"ה ועבדי' כו' מנסרים ועשאן כלים כו' נ"ב ותימה ממה נפשך אי איירי בנסרים שיכול לשופן ולהיותן נסרים כבראשונה הלא אמרינן לעיל דלא קני לרב אשי משום דהוי שינוי החוזר וה"ה לרב פפא ואי איירי בנסרים שאין חוזרים לברייתן א"כ מאי ראיה איכא אחר כך מצאתי בספר צפנת פענח שפסק להדיא אפילו עשה מן הנסרים כוסות וכלים לא קני וק"ל [עיין במהרש"א]:


בד"ה המחליף כו' אלא במשיכה ובשעת משיכה כו' כצ"ל:





רש"ש

גמרא ורב שביק רבנן ועביד כר"מ כו'. כעין זה (בערכין כט):



רש"י (במשנה) דכ"ב לאו למזבח קיימי. עי' (לקמן צח) תד"ה הצורם וצ"ע:





גליון הש"ס - רבי עקיבא איגר

גמ' האי מאן דגזל נסכא מחבריה. עיין מנחות דף קז ע"א תוס' ד"ה ודלמא:


שם דגזל פדנא. ויקח צמד בקר (ש"א יא פסוק ז) מתורגם פדנא דתורי:


שם משום דברייתא איפכא תניא. עיין שבת דף קמג ע"ב תוספות ד"ה ורי"א:


שם חדא מקמי תרתי אפיך. עיין יומא דף נו ע"ב תוספות ד"ה מ"ש:





פני יהושע

בפרש"י בד"ה נעשה שינוי בידו וקנאו לכך דאם טבח ומכר וכו' עכ"ל. משמע דלהא מלתא לחוד קאמרינן דקנאו וקשה דהא בגזלן קיימינן הכא וגזלן אינו משלם ד' וה' ובפרק מרובה דף ס"ה כתבתי באריכות מה דחקו לרש"י לפרש כן ע"ש ועיין בתוספות י"ט בפירקין שיישב הלשון קצת וצ"ע:


תוספות בד"ה המחליף וכו' אבל אין לפ' וכו' אבל שפחה נקנית בכסף וכו' דהא ר"מ קתני לה עכ"ל. ולכאורה יש לתמוה מאי ס"ד דר"מ יסבור דעבד כנעני אינו נקנה בכסף דהא משנה מפורשת היא בפ"ק דקדושין עבד כנעני נקנה בכסף ור"מ נמי איירי בהאי מתני' ולא פליג וא"ל דהתוספ' סברי דלר"מ ע"כ אי ס"ל דעבד כנעני נקנה בכסף היינו משום דס"ל דכל מטלטלי נמי נקנה בכסף כר"י דאמר דבר תורה מעות קונות וא"כ לפ"ז כתבו שפיר דא"כ בהמה נמי נקנית בכסף הא ליתא דא"כ הוי מלתא דר"ל כתנאי ועוד דמצינו למימר דבבהמה נהי דמן התורה קונה מ"מ מדרבנן לא קני גזירה שמא יאמר נשרף בעליה אבל בעבד לא שייך לומר כן שהרי יכול להבריחו וגם שריפה לא שייך ביה ויש ליישב:





פתח עינים

ועבדיה זוזי לא קני. עמ"ש התוס' דאם עשה מהנסכא כוס של כסף וכיוצא קני ועמ"ש בעניותי בזה בספרי הקטן ראש דוד פרשת תולדות:


ורב שביק רבנן וכו' אמרי משום דבריתא איפכא תניא ורב שביק מתניתין וכו' למאי דאפכיתו וכו'. כעין סוגיא זו יש במסכת ערכין דף כ"ט וע"ש להרב ברכת הזבח:





שערי תורת בבל

(צו ב משנה) חמץ ועבר עליו הפסח וכו'.—לפי המסקנא טעם הדבר משום שאומרים באיסורי הנאה "הרי שלך לפניך". ולפ"ז מסתברא, שאף בפסח עצמו יכול לומר לו "הרי שלך לפניך".





רשימת שיעורים - הגרי"ד סולובייצ'יק

גמ'. נחלקה התיומת. הגמרא השווה פסולי הלולב עם שינוי קונה וקובעת שמום הפוסל לולב מדין הדר מהווה שינוי וקונה בגזילה. וכתב רש"י (בד"ה מאי לאו) וז"ל וכיון דלענין פסול מפסלא לענין מקנה נמי שינוי הוא וקונה עכ"ל. ועלינו לבאר מדוע פסול הדר למצות נטילה נחשב כשינוי לענין גזילה.
ונראה שיש לחקור בפסול הדר לנטילת לולב - האם חלות פסול בעלמא הוא או"ד שחל מדין הפקעת המין. ובפשטות בכך מבוארת המחלוקת שבין הרמב"ם לבין תוס' בנוגע לפסול הדר ביו"ט שני. הרמב"ם פסק (בפ"ח מהל' לולב הל"ט) וז"ל כל אלו שאמרנו שהם פסולין מפני מומין שביארנו כו' ביו"ט ראשון אבל ביו"ט שני עם שאר הימים הכל כשר עכ"ל. מאידך שיטת התוס' (מס' סוכה דף כט: בד"ה בעינן) לחלק בין פסול הדר לבין פסול חסר. שיטתם שפסול הדר חל אף ביו"ט שני ואילו פסול חסר חל רק ביו"ט ראשון. וי"ל דאליבא דהתוס' פסול הדר מהווה הפקעת המין ולכן פוסל אף ביו"ט שני, ואילו חסר אינו אלא חלות פסול בעלמא ולכן פוסל רק ביו"ט ראשון בלבד. מאידך שיטת הרמב"ם היא שאף פסול הדר חלות פסול בעלמא הוא ולכן חל רק ביו"ט ראשון בלבד ולא ביו"ט שני. ולכאורה מסוגיין יש ראייה שהפסול של הדר חל כהפקעת המין ומשו"ה הוי גם שינוי השם לענין גזילה - וכשיטת התוס'. ובכך מבוארת את ההשוואה של הפסול מום למצוה עם חלות דין שינוי השם בגזילה.
גמ'. סוף סוף גזילה הוא כו' דתנן כל הגזלנין כו'. הגמרא קובעת שגזלן אינו חייב לשלם בעד תשמישיו בחפצא שגזל. לפיכך אם גזל שור וחרש בו פטור מלשלם עבור שבח החרישה, אלא חייב רק להשיב את השור הגזול עצמו לבעליו. ראיית הגמרא מהמשנה שכל הגזלנין משלמין כשעת הגזילה, ומוכח מכאן שלגזלן יש קנינים בחפצא שגזל וקניניו מחייבים אותו משעת הגזילה שהיא השעה שקנה את החפצא שגזל, והקנינים פוטרים אותו מלשלם עבור תשמישיו בחפצא שגזל.
פשטות הגמרא משמע שהפטור מלשלם תשמישין הוא פטור מדאורייתא, וכן דעת רוב הראשונים. ברם יש ראשונים הסוברים שאינו אלא פטור מדרבנן מחמת תקנת השבים.
פסק הרמב"ם.
כתב הרמב"ם (פ"ג מהל' גזילה הל"ו) ז"ל הגוזל בהמה ונשא עליה משא או רכב עליה או חרש או דש בה וכיוצא בזה והחזיר לבעליה אע"פ שעבר בלא תעשה אינו חייב לשלם כלום שהרי לא הפסידה ולא הכחישה עכ"ל.
א) מהרמב"ם משמע שפטור הגזלן מלשלם בעד תשמישיו פטור מדאורייתא הוא. ברם רק פטור תשלומין בלבד חל ולא היתר, והגזלן כשהוא משתמש עם הגזילה עובר באיסור גזילה נוסף, כי תשמישיו מהווים מעשה גזילה, ומ"מ הגזלן פטור מלשלם מפני שיש לו קנין גזילה בחפצא.
ב) הרמב"ם כתב שפטור מלשלם כשלא הפסידה ולא הכחישה, ומשמע שאם הכחישה חייב לשלם. ויל"ע האם ר"ל שמשלם בעד הנזק בלבד כבתברא ושתייה (לעיל דף סה.) או"ד שבאופן הזה הגזלן משלם אף דמי שכירות. נ"מ באופן שהפסידה מעט והרוויח הרבה האם משלם בשביל ההפסד לבדו או שמשלם אף בשביל הריוח, וצ"ע.
עוד כתב הרמב"ם וז"ל ואם הוחזק אדם זה לגזול או לעשוק או לעשות מעשים אלו פעם אחר פעם קונסין אותו ואפילו בחוצה לארץ, ושמין השכר או השבח שהשביח בבהמה ומשלם לנגזל עכ"ל.
א) הרמב"ם פסק שקונסין אותו לשלם את כל השבח ולא רק מחצה כי סובר שלמסקנת הגמרא דהוי קנס משלם את כל השבח לנגזל.
ב) הרמב"ם פסק כרי"ף שקונסין את הקנס הזה אף בחוצה לארץ שלא כדין קנסות אחרים. ובביאור שיטתו נראה שהרמב"ם סובר שהרבנן התקינו שאדם שהוחזק לגזול משלם בעד תשמישו מדין ממון ולא מדין קנס, ומשו"ה חייב לשלם אפילו בחו"ל. והחיוב הזה בגזלן שונה מחיובי דרבנן בחבלה (לעיל דף צ.). דבחבלה הרבנן התקינו שהחיובים הם חיובי קנס ולא חיובי ממון. משא"כ בנוגע לשכירות, דגזלן דעלמא פטור מלשלם אותה מכיון דיש לו קנין גזילה בחפצא, ואילו בנוגע למי שהוחזק לגזלן הפקיעו הרבנן את קנין הגזילה שלו לענין תשמיש, ומשו"ה חייב הגזלן לשלם לבעלים דמי השכירות כשוכר דעלמא, שחיובו חל מדין חיוב ממון ולא מדין חיוב קנס. ומה שכתב הרי"ף שהתקינו שישלם כדי לעשות סייג לתורה הוא טעם התקנה, ומ"מ בעצם חלותה התקינו דלהוי חיוב ממון ולא קנס, ובהתאם לכך גובין אותו בחוצה לארץ.
ג) ובביאור מש"כ הרמב"ם שם ז"ל ושמין השכר או השבח עכ"ל, ר"ל שכשיש שבח בחפצא משלם בעד השבח וכגון אם חרש קרקע בשור שגזל והקרקע השביחה שמשלם עבור השבח. מאידך אם השתמש בגזילה ולא השביח שום דבר משלם שכירות וכגון שרכב על סוס שגזל שמשלם דמי שכירות הסוס בלבד כי אין כאן שבח בחפצא.
מתני'. גזל בהמה והזקינה כו' משלם כשעת הגזילה. יש ראשונים שמפרשים דזיקנה מהווה שינוי וקונה מדין שינוי קונה. ומאידך יש מהראשונים שסוברים שאין בזיקנה שינוי גמור ואינו קונה, אלא דמ"מ הגזלן חייב לשלם כי הפטור של הרי שלך לפניך פקע דסוכ"ס אין הבהמה כעין שגזל ועקב כך אין לגזלן הפטור של הרי שלך לפניך44.
ענין עבדא כקרקע או כמטלטלין דמי.
בסוגיין ישנן כמה שיטות בראשונים:
שיטת הרי"ף
הרי"ף פסק (בהגהה שכתב בסוף ימיו) שעבד כמטלטלין דמי לענין גזילה. ותמה עליו בעה"מ דא"כ למה פוסק שאין נשבעים על העבדים. ותירץ הרמב"ן במלחמות ה' דשאני גזילה משאר דיני התורה שרק לענין גזילה פסק הרי"ף דעבד כמטלטלין דמי ולא לדינים אחרים שבתורה כגון בשבועה אונאה ושומרים. ונראה שהביאור בשיטת הרמב"ן הוא דמאחר דעבד נייד לפיכך אינו דומה לחפצא של קרקע ממש דלא ניידא. ואע"פ שבעבד חל שם קרקע משום דהוקש לקרקעות מ"מ אינו חפצא של קרקע. ומשו"ה שונה דין הגזילה בעבד משאר דיני התורה כי שאר דיני התורה תלויים בשם קרקע ומאחר שחל שם קרקע בעבד לכן מופקע הוא מדיני אונאה וכו'. מאידך חלות דין גזילה תלוי' בחפצא של קרקע ממש דחפצא של קרקע אינו בר מעשה גזילה, וכדכתיב ויגזול את החנית מיד המצרי, דבגזילה דעלמא הגזלן תופס את הדבר הגזול בידו כמו שתופס חנית בידו, משא"כ בחפצא של קרקע דלא ניידא שאינה נתפסת בידי הגזלן ולא יצאה מרשות הבעלים, ועקב כך לא שייך בה מעשה גזילה. אמנם עבד נייד ונתפס בידי הגזלן ובהתאם לכך חל בו מעשה גזילה.
שיטת התוס'
כתבו התוס' (דף צו: ד"ה המחליף כו') אליבא דשיטת ר"מ בברייתא וז"ל ומיהו קצת יש לחלק דלענין גזל ושבועה נראה לגמרא להשוות דתרוייהו נפקי על ידי כלל ופרט כו' עכ"ל. וצריך ביאור מהו יסוד השוואת התוס' בין שבועה לגזילה בניגוד לשאר דיני התורה.
ונראה דבעיקר יסודם התוס' נוקטים כסברת הרי"ף והרמב"ן דעבד אינו חפצא של קרקע מכיון דנייד אלא דמ"מ חל בו חלות שם קרקע. ולכן חל בעבד מעשה גזילה שלא כחפצא של קרקע דעלמא. אמנם מכיון שיש בו שם קרקע עבד מופקע מדיני אונאה ושומר. אלא דשבועה נמי תלויה בחפצא של קרקע כמו גזל ולא בשם קרקע בלבד. ונראה בביאור הדבר כי יסוד הדין דשבועה אליבא דהתוס' הוא שאין נשבעין אלא על דבר שהוא גזול ולא על דבר שאינו גזול. ולפיכך אין נשבעין על קרקעות מכיון דאינן נגזלות. ואילו על עבד נשבעין משום שהוא נגזל. ויסוד המחלוקת בין תוס' עם הראשונים האחרים הוא דהראשונים האחרים סוברים שהדין שאין נשבעין על הקרקעות אינו תלוי בדין שאין קרקע נגזלת אלא שדין בפני עצמו הוא. ואילו לתוס' ישנו רק דין א' בלבד והוא נוגע בין לגזילה ובין לשבועה דהיינו שאין נשבעין אלא על דבר שהוא גזול, ולכן לר' מאיר אין נשבעין על חפצא של קרקע מאחר שאינה נגזלת45. ואילו על עבד נשבעין מאחר שנגזל ושחל בו דין גזילה וכדמבואר.
שיטת הראב"ד
כתב הראב"ד (פ"ט מהל' גזילה הל"א) ז"ל שהרי עשה עבדים כקרקעות לענין גזילה שהרי הזקינו אומר לו הרי שלך לפניך, מיהו ה"מ לענין כחושה אע"ג דלא הדרא גזילה מיהא בעינה איתא ואומר לו הרי שלך לפניך אבל מ"מ נגזלים הם ונקנים ביאוש דכתיב וישב ממנו שבי ואמרינן העבד שנשבה ופדאוהו לשם בן חורין אחר יאוש לא ישתעבד לא לראשון ולא לשני אלמא לאו כקרקע דמי דהא קני נפשיה ביאוש הלכך כשמת העבד או נשרף משלם את דמיו שהרי משמת אין שלו לפניו וכשמת לגזלן מת עכ"ל. צ"ע אליבא דהראב"ד בשני דברים: א) מ"ש יאוש שקונה בעבד משינוי שאינו קונה; וב) מ"ש במת העבד דחייב לשלם ואילו אם העבד הזקין אינו חייב לשלם.
בנוגע לקושיא הראשונה ביאר מרן הגר"ח זצ"ל בספרו על הרמב"ם שאע"פ שעבד הוקש לקרקעות היינו דוקא לענין שבעבד גזילה גמורה עם קניני גזילה לא חלים, ואעפ"כ חל מעשה גזילה. ונ"מ לדין שינוי קונה ולדין יאוש קונה. קנין שינוי חל מדין קנין גזילה ומאחר שעבד מופקע מחלות קנין גזילה שינוי אינו קונהו. מאידך יאוש קונה אף באבידה ואינו תלוי בחלות קנין גזילה אלא בחלות שם אבידה בלבד ומעשה הגזילה שישנו אף בעבד קובעתו לאבידה שנקנה ביאוש. ובכך חלוק עבד מקרקע כי בקרקע אין מעשה גזילה חל כלל מכיון דלא ניידא, ואילו בעבד חל מעשה גזילה ולכן גזילת העבד מחשיבתו לאבידה. ומשום כך יאוש קונה עבד הגזול מדין קנין יאוש באבידה, ואע"פ שיאוש אינו קונה קרקע גזולה.
ובנוגע לקושיא השניה ביאר הגר"ח זצ"ל שהגוזל עבד חייב בתשלומין מפני מעשה הגזילה בלבד. ולכן כשמת העבד שאינו ראוי להשבה חייב הגזלן לשלם מדין תשלומי גזילה, ואילו בהזקין העבד שלא קנה אותו הגזלן בשינוי ובר השבה הוא הגזלן פטור מלשלם בטענת הרי שלך לפניך.
שיטת הרמב"ם
א.
הרמב"ם פסק בהל' גזילה (פ"ג הל"ד) שאין גזילה בעבדים, וכפי הבנת הראב"ד (פ"ט שם הל"א) הרמב"ם השווה עבדים לקרקע לכל דיני גזילה.
ברם עיין בנ"י לסוגיין שדן באריכות להלכה אם עבדים כמקרקעי דמיין או כמטלטלין דמיין והביא מהרא"ה שביאר שהרי"ף פסק דכמטלטלין דמיין, ע"פ הסוגיא דלעיל (דף יב.) הדנה אם עבדים כקרקע דמיין או כמטלטלין דמיין לגבי שלשה דינים: א) גביית בעל חוב; ב) כתיבת פרוזבול; ג) קנין אגב. ותוס' שם (דף יב. ד"ה אנא) הקשו מאונאה ומשבועה דקיי"ל עבדים כקרקע דמיין (וכה"ג קיי"ל אף בשאר דיני תורה כגון בנוגע לגנב גזלן ושמירה). והשיבו הר"י והנ"י ששם מדובר בדין העבדים רק בנוגע לדינים מדרבנן כי הסוגיא אזלא אליבא דמ"ד שעבודא לאו דאורייתא, ופרוזבול וקנין אגב הויים דינים דרבנן. אמנם לשיטת דהרמב"ם לא יתכן לחלק כך שהרי פסק בפי"א מהל' מלוה (הל"ד) שעבודא דאורייתא וז"ל שכל נכסי הלוה תחת שיעבוד המלוה מן התורה עכ"ל. וכן בנוגע לאגב (פ"ג מהל' מכירה הל"ח - ט) דברי הרמב"ם כפשוטם מורים שהוא קנין דאורייתא. וא"כ חזרה הקושיא לדוכתא למה דנה הגמרא בדין העבדים אם הם כמקרקעי או כמטלטלין דמיין מאחר שבנוגע לאונאה, שבועה, שמירה, וגזילה פשיטא דכקרקע דמיין.
וביאר מרן הגר"מ זצ"ל46 שיש שני דינים: דין קרקע ומטלטלין ודין תלוש ומחובר. בכל התורה כולה יש לעבדים חלות שם קרקע בחפצא אך תלושים הם (כלישנא דגמרא - עבדים קרקע דניידי). שאר דיני התורה כמו אונאה, גזילה, שבועה, ושמירה תלויים דוקא בשם קרקע שחל בעבד. לעומת זאת דיון הסוגיא בנוגע לשעבוד נכסים, פרוזבול, ובקנין אגב הוא האם הדינים האלה תלויים בדין תלוש ומחובר או בחלות שם קרקע בחפצא. ונ"מ בנוגע לעבד דבחלות שמו הוי כקרקע ועכ"ז הריהו תלוש ואינו מחובר לקרקע.
ולפי"ז יש ליישב אף את קושית הגרעק"א זצ"ל בחידושיו ליו"ד (סי' ו' סעיף ב') שר"ל שצפורן אדם פסול לשחיטה מפני שהוא מחובר לקרקע כי אדם דומה לקרקע. אמנם לפי ביאור הגר"מ זצ"ל י"ל, כי דין דשחיטה אינו תלוי בחלות שם קרקע בחפצא אלא בדין תלוש ומחובר בדומה לשלשת הדינים בהסוגיא (דף יב.), ואדם תלוש ולא מחובר, ולכן ניתן לשחוט בצפורנו, ואכמ"ל.
ב.
אמנם עלינו להסביר למה שלשת הדינים הללו תלויים בדין תלוש ומחובר ולא בחלות שם קרקע בחפצא. והנה בדין שעבוד נכסים כתב הרמב"ם בפי"א מהל' מלוה (הל"ד) ז"ל שכל נכסי הלוה תחת שיעבוד המלוה מן התורה עכ"ל. אך בפי"א שם (הל"ז) פסק וז"ל שהמטלטלין אינן תחת שיעבוד בעל חוב מן התורה עכ"ל. הרמב"ם קובע ששעבודא דאורייתא חל מן התורה על קרקעות ולא על מטלטלין, ובהתאם לכך פוסק שרק קרקעות דיורשים משועבדים לפריעת חוב אביהם ולא מטלטלין שירשו, עיי"ש.
ונראה להסביר את החילוק בין קרקע למטלטלין לאור דברי הגמרא בב"ב (דף קעד א) דנכסיה דבר איניש אינון מערבין יתיה, דהיינו שגבייה מנכסים משועבדים חלה מדין ערבות שכן נכסי בני אדם ערבין לו לשלם את חובותיו. נכסי הלוה המשועבדים מבטיחים את החוב למלוה כמו ערב המבטיח למלוה את חוב הלוה. כל זה שייך במחובר לקרקע שהרי אי אפשר להבריחו או להעלימו. ואילו דבר תלוש אינו מבטיח את החוב למלוה כי ביד הלוה להבריחו ולהעלימו מהמלוה ומבי"ד הבאין לגבותו. לפיכך מטלטלין שהם תלושים אינם משתעבדים אבל קרקעות המחוברות משתעבדות. ולפי"ז י"ל שעבד כנעני, אע"פ שיש בו חלות שם קרקע, מ"מ אינו משתעבד דבר תורה, כי הואיל דהוי דבר תלוש אינו מבטיח את החוב למלוה, ודין ערבות הקובע את חלות השעבודים אינו חל בעבדים.
ולפי"ז כשהרמב"ם כתב בפי"ח מהל' מלוה (הל"ה) ז"ל עשה עבדו אפותיקי ומכרו הרי בעל חוב גובה ממנו מפני שיש לו קול עכ"ל ר"ל שבאפותיקי מפני שיש לו קול העבד יכול להשתעבד כי הקול דבאפותיקי מבטיח אותו למלוה והוי בר שעבוד נכסים.
מאותו הטעם אין כותבין פרוזבול על עבד שכן כותבין פרוזבול רק על דבר המבטיח את החוב עבור גביית בי"ד47, ולא על עבד שהוא תלוש. ובנוגע לקנין אגב נראה שגם הוא תלוי במחובר לקרקע ולא בשם קרקע בחפצא. ביאור הדבר כדאיתא בהנ"י (דף לד: בדפי הרי"ף) שכ' וז"ל וכן בדינא דאגב כו' אף הוא תלוי בדעתו של אדם שאדם סומך הדבר המטלטל על הקרקע שהוא עיקר לעולם שאדם סומך בו ולפיכך עבדים כיון שאין אדם סומך עליהם אי אפשר לסמך מטלטלין עליהם עכ"ל. עבדים פסולים לקנין אגב כי מאחר שהם תלושים אין אדם סומך מטלטלין עליהם ואגב מועיל רק כשיש דעת לסמוך את המטלטלין על הקרקע. וכן פסק הרמב"ם בפ"ג מהל' מכירה (הלי"ב) שאין מטלטלין נקנים אגב עבד.
ג.
הגר"מ זצ"ל אמר שיש שני עניינים אחרים אשר מהם מבואר דיש חילוק בין חלות שם קרקע בחפצא לבין חלות דין מחובר לקרקע.
א) במס' חולין (דף טז.) דנה הגמרא בדין תלוש ולבסוף חברו בנוגע למעילה, ע"ז, וסכין של שחיטה. ולכאורה פסקי הרמב"ם נראים כסותרים זה את זה. בפ"ה מהל' מעילה (הל"ה) קבע וז"ל אין מעילה אלא בתלוש מן הקרקע אבל הנהנה בקרקע עצמה או במחובר לה לא מעל וכו' וכן המקדיש בית בנוי הדר בו לא מעל וכו' עכ"ל. ויוצא שבמעילה פסק דתלוש ולבסוף חברו כמחובר דמי. ואילו בע"ז העלה בפ"ח מהל' עכו"ם (בהל"א ובהל"ד) וז"ל כל שאין בו תפיסת יד אדם ולא עשהו אדם אע"פ שנעבד הר"ז מותר בהנאה, לפיכך עובדי כוכבים העובדים את ההרים ואת הגבעות ואת האילנות הנטועין וכו' הרי אלו מותרין בהנאה וכו' בית שבנאו העובד כוכבים מתחלה שיהא הבית עצמו נעבד וכן המשתחוה לבית בנוי הרי זה אסור בהנאה כו' עכ"ל. הרי שלגבי איסה"נ דע"ז פסק שתלוש ולבסוף חברו כתלוש דמי. וכן פסק בהכשר טומאה (פי"ב מהל' טומאת אוכלין הל"ג) וז"ל שהתלוש שחיברו לענין הכשר הרי הוא כתלוש ונמצאו מים שעל כותל בית זה כמים שבכלים עכ"ל. ולענין שחיטה (פ"א מהל' שחיטה הלי"ט) פסק ז"ל ואם נעצן בקרקע לא ישחוט בהן כשהן נעוצין, ואם שחט שחיטתו כשרה עכ"ל, וצ"ע בסתירת פסקיו.
כדי ליישב את פסקי הרמב"ם י"ל שסובר שתלוש ולבסוף חברו דינו כתלוש בדברים התלויים בחלות דין תלוש ומחובר - כגון באסה"נ דע"ז, ולגבי מים שעל כותל הבית ביחס להכשר וקבלת טומאה ולענין שחיטה. חיוב מעילה לעומת זה תלוי בדין קרקע ומטלטלין, ותלוש ולבסוף חברו נקרא בשם קרקע, ולפיכך אין מועלין בו48.
ב) במס' שבועות (דף מג.) דנה הגמרא בדין ענבים העומדות להבצר בנוגע לשבועת הדיינים. ובתוס' שם (ד"ה כבצורות) כתבו וז"ל נראה דלענין שבת לכ"ע לאו כבצורות דמיין עכ"ל. וצריך ביאור במה שונה שבת משבועת הדיינים. ברם לפי הנ"ל דבריהם מוסברים כי איסור קצירה בשבת תלוי רק בדין מחובר לקרקע ולא בחלות שם קרקע בחפצא. וענבים העומדות להבצר לכ"ע מחוברות לקרקע הן. אף ר"מ הסובר כבצורות הן היינו רק בנוגע לשם קרקע בחפצא ולענין דיני שומרים אונאה ושבועה, אך באשר לשבת נחשבות הן כמחוברות לקרקע, ולפיכך אסור לקוצרן.
עוד כתבו התוס' שם וז"ל ולענין בע"ח כיון דלא צריכי לארעא לכ"ע כבצורות דמיין כו' עכ"ל. והוסיפו על זה התוס' בסנהדרין (טו א ד"ה בענבים וכו') וז"ל דלא סמכא דעתיה עכ"ל. יסוד דבריהם שדין גבייה תלוי בערבות וכנ"ל שהנכסים המשועבדים ערבים עבור החוב ומבטיחים למלוה את מעותיו. עבדים אע"פ שכקרקע דמיין, הואיל וניידי ותלושים הם אינם מבטיחים למלוה את מעותיו שכן עלולים למות או לברוח, ולכן אין שעבוד בעל חוב חל עליהם. וה"ה ענבים העומדות להבצר מאחר שאינן מבטיחות את מעות המלוה, אינן בני שעבוד.
44 יל"ע על איזה איסור עבר המשתמש בחפץ בלי רשות בעלים. ואמר רבינו זצ"ל שיתכן שעבר על איסור גזילה, וכן משמע מהרמב"ם שהביא את הדינים של הנהנה מנכסי חבירו בלי רשותו בהלכות גזילה. אך האיסור הזה איסור קל הוא שהרי לא חסרו הבעלים כמו שחסרו בגזילה דעלמא. ועיין בשיעורים לעיל בהקדמה לפרק מרובה בנוגע לגוזל פחות משוה פרוטה ובמש"כ שם בשם הגר"ח זצ"ל שהוי איסור מעשה גזילה ואע"פ שלא גזל ממון מחבירו, וה"ה י"ל כאן. ויתכן שאע"פ שאינו עובר באיסור גזילת ממון מ"מ אסור מצד מצות דרך ארץ שבין אדם לחבירו. ועיין בתוס' לעיל (דף כ:) ד"ה הא שכתבו שהבעלים עוברים על מדת סדום אם מונעים אותו מלהשתמש, ומשמע שהאיסור להשתמש בלי רשות אינו אלא משום דרך ארץ ולא משום גזילה.
45 אולי ר"ל שעובר באיסור גונב אדם א"נ באיסור חובל.
46 עיין בשיטה מקובצת לסוף פרק המפקיד בשם הריטב"א דאיניש דעלמא השוכר שלא מדעת אינו חייב באונסין ואינו אלא שומר וחייב מדין שליחות יד. עיין בקצה"ח (סי' שמ"ח ס"ק א').
47 ואמר רבינו זצ"ל שיתכן לדחות שמשלם רק הפחת שעשה בידים ומדין מזיק אך אין זה משמע ודוחק.
48 ולפי"ז צ"ל בדנחית ליה אדעתא דאגרא אינו גזלן כלל דשוכר שלא מדעת אינו גזלן וכמהלך השני הנ"ל (אות א').

